**Til fyriskipandi felagið**

*Hetta skal gerast, í samband við góðkenningardag*

Tá ið FFS skipar fyri góðkenningardegi og kappingum, skulu feløgini hjálpa við at fyriskipa. Í byrjanini á árinum, fáa feløgini yvirlit yvir kappingarnar, og hvat felag hevur ábyrgd fyri hvørjari kapping.

Hetta skal fyriskipandi felag gera í samband við góðkenningardagar:

**Kvøldið fyri kapping**

* Høllin skal ruddast og klárgerast (sí skjalið *kappingaruppstilling*).
* Borð og stólar til atgongumerkjasølu skulu setast upp.
* Dómaraborð skulu uppstillast og deðkast við dúki og stólum.
* FFS syrgir fyri, at rullur við dúki, pennar, blokkar, roll ups, og annað er í høllini.
* Áskoðarapláss skulu gerast klár.
* Mikrofinin skal finnast fram og gerast klár.

**Meðan góðkenningin fer fram**

* Felagið tekur sær av atgongumerkjasølu. FFS skaffar terminal og vekslipening. Sølan skal byrja ein góðan tíma áðrenn kappingina.
* Flagið syrgir fyri morgunmati til dómarar og hjálparfólk.
* Felagið kann hava smásølu undir kappingini.
* Felagið hevur ábyrgd av, at dómarar og hjálparfólk fáa kaffi/te, frukt ella annað undir kappingini.
* Høvuðsdómari fyllur út góðkenningarskjølini og gevur venjarunum tey.

**Eftir góðkenningina**

* Felagið ruddar høllina, borð, stólar og stillar øll amboð uppá pláss aftur.

Felagið avroknar við FFS fyri mat og drekka.